
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01519/2013-04

23.05.2014. године
Б е о г р а д
	


На основу члана 14. став 1. тачка 7) и члана 16. став 5. Закона о високом образовању („Службени гласник РС” број 76/05) и члана 10. став 3. Правилника о стандардима и поступку за акредитацију високошколских установа и студијских програма („Службени гласник РС” број 106/06), Комисија за акредитацију и проверу квалитета, на седници одржаној 23.05.2014. године, донела је

О Д Л У К У

о акредитацији студијског програма
Утврђује се да Универзитет у Београду – Медицински факултет, са седиштем у ул. др Суботића 8 DOCVARIABLE ConvertString(Adresa,1,5) \* MERGEFORMAT ,  DOCVARIABLE ConvertString(Sediste,1,5) \* MERGEFORMAT Београд, ПИБ:  DOCVARIABLE PIB \* MERGEFORMAT 100221404, Матични број: 7048157, испуњава прописане стандарде за акредитацију студијског програма Специјалистичке струковне студије – СПЕЦИЈАЛИСТА Струковни медицински радиолог у оквиру поља медицинских наука и то за 24 студента у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа Универзитет у Београду – Медицински факултет, са седиштем у ул. др Суботића 8 DOCVARIABLE ConvertString(Adresa,1,5) \* MERGEFORMAT ,  DOCVARIABLE ConvertString(Sediste,1,5) \* MERGEFORMAT Београд, је дана 23.07.2013.    године поднела захтев за акредитацију студијског програма Специјалистичке струковне студије - Струковни медицински радиолог - специјалиста у оквиру образовно-научног поља медицинских наука и области медицинских наука под бројем 612-00-01519/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената о извршеној анализи достављене документације са оценом, извештај поткомисије који садржи и оцену, сачињен након спроведеног непосредног увида у рад Универзитета у Београду – Медицинског факултета, са седиштем у ул. др Суботића 8 DOCVARIABLE ConvertString(Adresa,1,5) \* MERGEFORMAT ,  DOCVARIABLE ConvertString(Sediste,1,5) \* MERGEFORMAT Београд, и предлог одлуке, достављени су Комисији за акредитацију и проверу квалитета.
Анализом документације која је достављена Комисији за акредитацију и проверу квалитета утврђено је да назив студијског програма није усаглашен у уводној табели и у опису стандарда. У уводној табели назив студијског програма је: Специјалистичке струковне студије - Струковни медицински радиолог – специјалиста, а у опису стандарда назив програма је Специјалистичке струковне студије - струковни радиолошки технолог специјалиста. Сем тога, утврђено је и да постоје недостаци у прилозима који су достављени уз стандарде 5, 7 и 9. Поткомисија за област медицинских наука утврдила је да високошколска установа Универзитет у Београду – Медицински факултет, са седиштем у Београду, ул. др Суботића 8 DOCVARIABLE ConvertString(Adresa,1,5) \* MERGEFORMAT ,  DOCVARIABLE ConvertString(Sediste,1,5) \* MERGEFORMAT  DOCVARIABLE ConvertString(Sediste,1,5) \* MERGEFORMAT за акредитацију студијског програма Специјалистичке струковне студије - Струковни медицински радиолог – специјалиста у оквиру поља медицинских наука делимично задовољава стандарде квалитета, па је, на њен предлог, Комисија за акредитацију и проверу квалитета, на седници одржаноj 27.12.2013. године, упутила установи Акт упозорења за студијски програм Специјалистичке струковне студије - Струковни медицински радиолог – специјалиста под бројем 612-00-01519/2013-04 у коме су наведени недостаци које треба отклонити.


Установа Универзитет у Београду – Медицински факултет, са седиштем у Београду, ул. др Суботића 8, је дана 25.04.2014. године Комисији доставила Одговор на Акт упозорења и исправљену документацију за студијски програм Специјалистичке струковне студије - СПЕЦИЈАЛИСТА Струковни медицински радиолог у пољу медицинских наука. Установа је отклонила све недостатке који су наведени у акту упозорења. 
На седници одржаној 23.05.2014. године Комисија је разматрала исправљену документацију. Комисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  Универзитет у Београду – Медицински факултет за студијски програм Специјалистичке струковне студије - СПЕЦИЈАЛИСТА Струковни медицински радиолог у оквиру поља медицинских наука испуњава стандарде у погледу квалитета студијског програма који су прописани Правилником о стандардима и поступку за акредитацију високошколских установа и студијских програма. 
Студијски програм Специјалистичких академских студија Специјалистичке струковне студије - СПЕЦИЈАЛИСТА Струковни медицински радиолог припада образовно-научном пољу медицинских наука и области медицинске науке у складу је са законом и листом области коју је утврдио Национални савет. Назив дипломе Специјалиста струковни медицински радиолог је у складу са листом звања коју је утврдио Национални савет, а дужина студија од две године (120 ЕСПБ бодова) у складу је са законом. 
Основни квантитативни подаци о програму су:

1. Трајање програма: 2 године (4 семестра)
2. Број ЕСПБ бодова: 120
3. Број студената који се уписује на прву годину: 24
4. Просечан број часова активне наставе недељно по години: 

1. година: 10,5 +  6,25 +  3,25 = 20,0 , 30.00
2. година:  10,5  +  7,0 + 3,5 = 21,0 , 30,0

5. Проценат изборности на програму: 50%

6. Број наставника на студијском програму: 47
7. Број наставника са пуним радним временом: 46
8. Број сарадника на студијском програму: 4
9. Број сарадника са пуним радним временом: 2
10. Просечно оптерећење наставника на програму:  1.23
11. Просечно оптерећење сарадника на програму:  1.87
12. Просечно оптерећење наставника у установи:  5.76
13. Просечно оптерећење сарадника у установи:  11.40
14. Проценат наставе коју држе наставници са пуним радним временом: 97.98
15. Укупна бруто површина: 33426 м2 (6,45м2 нето простора по студенту, раачунајући студенте на свим студијским програмима)
Предложени студијски програм садржи све законом предвиђене елементе и поседује предвиђени број ЕСПБ. Студијски програм има јасно дефинисану сврху и улогу у образовном систему и обезбеђује усавршавање у области радиолошке дијагностике. Сврха студијског програма је у складу са основним задацима и циљевима установе. Циљеви студијског програма су школовање компетентних професионалаца у области радиологије и нуклеарне медицине. По успешном завршетку студијског програма полазници ће поседовати потребна знања и вештине за рад у радиолошкој дијагностици, интервентној радиологији, радиотерапији и нуклеарној медицини, као и њиховој примени у савременој дијагностици, планирању терапије и праћењу њене успешности. У приложеној документацији су наведена општа и предметно специфична знања и способности које студенти треба да стекну савладавањем овог програма. Наведена знања и способности у складу су са структуром и садржајем студијског програма и усклађени су са исходима програма.
Структура курикулума обухвата распоред предмета по семестрима, са фондом часова и бројем ЕСПБ. Број часова одговара минималном захтеву стандарда 5 (по 600 часова годишње, не рачунајући завршни рад). Испуњен је захтев Препорука и допунских упутстава да од броја часова активне наставе на студијском програму минимално 50% треба да буду часови предавања. Практична настава се одвија у форми вежби и ДОН.
Програм је целовит и свеобухватан и нуди најновија стручна сазнања. Програм је у потпуности усаглашен са другим програмима у установи.

Програм је усклађен са сличним акредитованим програмима иностраних високошколских установа европског образовног простора. У Прилогу 6.4, наводи се да је програм припремљен у складу са препорукама Европске асоцијације за медицинску едукацију и са британским документом Академски стандарди – Медицина.

На предложени студијски програм планиран је упис 24 студента, што одговара просторним и кадровским могућностима установе. Како се ради о новом програму, за сада још нема уписаних студената. Услови уписа су прецизно дефинисани. На студијски програм могу уписати кандидати који су у свом претходном образовању завршили школу са најмање 180 ЕСПБ, са минималном оценом врло добар у претходном школовању, са знањем енглеског језика, а завршили су школе медицинског, фармацеутског, биотехнолошког или општеобразовног усмерења. 

Студенти полагањем испита стичу одређени број ЕСПБ бодова. Број ЕСПБ бодова утврђен je  за сваки предмет према оптерећењу студената. Успешност студената у савлађивању одређеног предмета континуирано се прати током наставе и изражава поенима. Оптерећење студената, односно садржај предмета је узето у обзир приликом одређивања ЕСПБ бодова. За све предмете предвиђене курикулумом предвиђено је континуирано праћење студената, а расподела поена на предиспитне и испитне обавезе је у складу са Законом. 
На студијском програму Специјалистичке струковне студије - СПЕЦИЈАЛИСТА Струковни медицински радиолог ангажовано је 47 наставника, од тога 46 наставника са пуним радним временом у Установи (100%) и 1 наставник са мање од 100% радног времена, као и 4 сарадника, два са пуним радним временом (100%) у Установи.  Наставници запослени са пуним радним временом у Установи на студијском програму Специјалистичке струковне студије - СПЕЦИЈАЛИСТА Струковни медицински радиолог држе 97.98% наставе. Према електронском обрасцу, оптерећење наставника на студијском програму је 1,23 часова недељно, а у Установи 5,76 часа недељно. Оптерећење сарадника на студијском програму је 1,87 часова недељно, а у Установи 11,40 часова недељно. Научне квалификације наставног особља одговарају образовно научном пољу и нивоу њиховог задужења.
Према документацији коју је Установа приложила може се констатовати да за извођење наставе на свим студијским програмима Установа располаже простором површине 33426 м2, што за укупан број студената, на свим студијским програмима, од 5380 износи 6,45 м2 нето простора по студенту. Наведени простор је довољан и за потребе образовног процеса студијског програма Специјалистичке струковне студије - СПЕЦИЈАЛИСТА Струковни медицински радиолог. Квадратура површине просторија за наставно и друго особље износи 18.974,68 м2, из чега се види да су задовољени захтеви стандарда у погледу површине расположивог простора.
Установа је обезбедила амфитеатре, слушаонице, учионице, лабораторије, вежбаонице, рачунарске лабораторије и библиотеку, што потпуно задовољава потребе наставе на студијском програму.  

Обезбеђен је велики број професорских кабинета, лабораторија за истраживачки рад и сала за састанке. Из тога се може закључити да је обезбеђен адекватан простор за рад наставника и сарадника.

Подаци из Табеле 10.2. показују да је установа обезбедила потребну опрему за извођење наставе.

У Табели 10.3. дат је списак који садржи 1763 монографије, 7385 магистарских теза, докторских дисертација и специјалистичких радова, као и  19.688 бројева научних и стручних часописа. Иако не постоје посебни подаци о библиотечким јединицама релевантним за овај студијски програм, из приложене документације се види да је библиотека добро снабдевена литературом из области медицинских наука. Табела 10.4. садржи додатни списак са 58 уџбеника доступних студентима предложеног студијског програма, што потврђује да установа располаже адекватним библиотечким ресурсима.

Сви предмети су покривени уџбеничком литературом. Установа је обезбедила рачунаре који су студентима стално на располагању и прикључени су на интернет.

У установи функционише добро разрађен систем за процену и унапређење квалитета курикулума, наставе, наставног особља, оцењивања студената, уџбеника и литературе. У контроли учествују специјализована тела и организације факултета, по потреби формирана радна тела као и групе које формирају студентске организације и који сви заједно редовно прате ток наставног процеса и резултате рада на факултету. У установи ради Комисија за контролу квалитета, која има 8 чланова. Установа је усвојила Правилник о обезбеђивању квалитета. Како се ради о новом програму, није приложен Извештај о самовредновању студијског програма.
У контроли квалитетета студијског програма обезбеђено је активно учешће студената и студентске организације. Студенти су укључени у рад Комисије за контролу квалитета, која има укупно 8 чланова, од којих је 1 из реда студената.
Установа је приложила документацију из које се закључује да је за реализацију студијског програма обезбеђено наставно особље са потребним научним и стручним  квалификацијама, и кориговала недостатке који су се односили на назив студијског програма, назив дипломе и податке у прилозима стандарда 5, 7 и 9. 
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви
	ПРЕДСЕДНИК

Проф. др  Eндре Пап


[image: image2.jpg]



РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
Универзитет у Београду – Медицински факултет, са седиштем у Београду, ул. др Суботића 8 DOCVARIABLE ConvertString(Adresa,1,5) \* MERGEFORMAT ,  DOCVARIABLE ConvertString(Sediste,1,5) \* MERGEFORMAT ПИБ:  DOCVARIABLE PIB \* MERGEFORMAT 100221404, Матични број: 7048157, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06), за акредитацију студијског програма Специјалистичке струковне студије - СПЕЦИЈАЛИСТА Струковни медицински радиолог у оквиру поља медицинских наука и то за 24 студента у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05).

